Document ID: 32014R0347

KOMISJONI RAKENDUSMÄÄRUS (EL) nr 347/2014,
4. aprill 2014,
millega muudetakse määrust (EÜ) nr 606/2009 seoses vääveldioksiidi kogusisalduse piirmäära tõstmisega ilmastikutingimuste tõttu
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 91 punkti c,
ning arvestades järgmist:
(1)
Komisjoni määruses (EÜ) nr 606/2009 (2) on sätestatud veini suurim lubatud vääveldioksiidi kogusisaldus. Kõnealuse määruse I lisa B osa punkti A alapunkti 4 kohaselt võib komisjon otsustada, et asjaomane liikmesriik võib lubada tõsta vääveldioksiidi piirmäära, kui see jääb alla 300 milligrammi liitri kohta, kuni 50 milligrammi võrra liitri kohta, kui see on ilmastikutingimuste tõttu vajalik.
(2)
Saksamaa pädevad asutused saatsid 15. jaanuaril 2014 ametliku taotluse tõsta veini puhul lubatud vääveldioksiidi kogusisalduse piirmäära, mis jääb alla 300 milligrammi liitri kohta, kuni 50 milligrammi võrra liitri kohta veini puhul, mis on valmistatud kaitstud päritolunimetuse „Mosel” ning kaitstud geograafiliste tähiste „Landwein der Mosel”, „Landwein der Ruwer”, „Landwein der Saar” ja „Saarländischer Landwein” piiritletud alade viinamarjakasvatuspiirkondadest 2013. aastal saadud viinamarjasaagist.
(3)
Saksa pädevate asutuste esitatud tehnilises märkuses on selgitatud, et ilmastikutingimused mõjutasid 2013. aastal kõnealustes piirkondades korjatud viinamarjade sanitaarkvaliteeti. Eelkõige olid paljud viinamarjad hilise saagikoristuse tõttu riknenud ning kääritamise ajal tekkis suuremas koguses püruvaati, atseetaldehüüdi ja alfa-ketoglutaarhapet. Need ained seovad vääveldioksiidi ja vähendavad selle säilitavat toimet. Seetõttu on kõnealustest viinamarjadest toodetud veini puhul vaja suuremat kogust vääveldioksiidi, et tagada veini nõuetekohane valmimine ja säilimine. Seega on määruse (EÜ) nr 606/2009 I lisa B osa punkti A alapunktis 4 osutatud ajutine luba ainus võimalus, lubamaks kasutada ebasoodsate ilmastikutingimuste tõttu kannatada saanud viinamarju turuleviimiseks sobiva veini tootmiseks.
(4)
Määrust (EÜ) nr 606/2009 tuleks seepärast vastavalt muuta.
(5)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 606/2009 I lisa B osa liide 1 asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. aprill 2014

Labels: 1
17
20
6
18